Diari Oficial de la Generalitat Valenciana


Sumari del DOGV 7194, del 17-01-2014 (2014/162)

RESOLUCIÓ de 3 de gener de 2014, de la Conselleria d'Educació, Cultura i Esport, per la qual s'atribuïx la denominació específica d'IES Patraix, Vicenta Ferrer Escrivá, a l'IES Vicenta Ferrer Escrivá, de València.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7194

Data del DOGV
:   17-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/162


Data del document
:   03-01-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 3 de gener de 2014, de la Conselleria d'Educació, Cultura i Esport, per la qual s'atribuïx la denominació específica d'IES Patraix, Vicenta Ferrer Escrivá, a l'IES Vicenta Ferrer Escrivá, de València. [2014/162]  
El Consell Escolar de l'IES Vicenta Ferrer Escrivá va aprovar sol·licitar el canvi de la denominació específica de l'esmentat institut pel de Patraix, Vicenta Ferrer Escrivá.  
Esta proposta ha sigut aprovada, per unanimitat, pel Consell Escolar Municipal de València, i disposa de l'informe de la Inspecció Educativa de València.  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.  
L'article 3 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), establix que, una vegada creat el centre, el consell escolar d'este podrà proposar a la Conselleria d'Educació la denominació específica, amb un informe previ favorable del consell escolar municipal o, a falta d'això, del ple de l'ajuntament a què pertany.  
L'article 3.3 del mencionat reglament establix que no poden haver-hi, al mateix municipi, centres amb la mateixa denominació específica o que puga induir a error o confusió.   
El Registre de Centres Docents de la Comunitat Valenciana certifica que no hi ha inscrit cap centre en eixa localitat amb la denominació mencionada.  
El canvi de denominació sol·licitat suposa l'afegitó del nom del barri, Patraix, al nom que té el centre en l'actualitat, a causa dels problemes existents de confusió de centres per la similitud del nom de l'esmentat institut amb el de l'IES San Vicente Ferrer de la mateixa localitat.  
Vista la proposta del director general de Centres i Personal Docent, de 2 de gener de 2014, de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
  
Primer  
Autoritzar el canvi de la denominació específica de l'IES Vicenta Ferrer Escrivá pel d'IES Patraix, Vicenta Ferrer Escrivá, de València, codi 19391002.  
  
Segon  
Inscriure esta resolució en el Registre de Centres Docents de la Comunitat Valenciana.  
  
Tercer  
Esta resolució tindrà efectes a partir de l'endemà que es publique en el Diari Oficial de la Comunitat Valenciana.  
  
Quart   
Contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant la consellera d'Educació, Cultura i Esport en el termini d'un mes a comptar de l'endemà que es publique.  
b) El recurs contenciós administratiu haurà de plantejar-se davant de del Tribunal Superior de Justícia de la Comunitat Valenciana en el termini de dos mesos a comptar de l'endemà que es publique.  
Tot això de conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí que s'utilitze qualsevol altra via que es considere oportuna.  
  
València, 3 de gener de 2014.- La consellera d'Educació, Cultura i Esport, p. d. (R 26.03.2013, DOCV 6993, 28.03.2013): el secretari autonòmic d'Educació i Formació: Rafael Carbonell Peris.